[bookmark: _GoBack]На основу члана 99. став 7. Закона о стечају («Службени гласник Републике Србије» број 104/2009; 13/2010 и 83/2014.), стечајни дужник „ЛЕПТЕРИЈА“ ДОО у стечају из Сокобање кога заступа Агенција за лиценцирање стечајних управника - Центар за стечај а по пуномоћју повереник Радослав Митровић,

  ОГЛАШАВА
издавање у закуп непокретне и покретне имовине 
јавним прикупљањем писмених понуда


Предмет закупа је следећи пословни простор:


1. Целина 1. ХОТЕЛ „ТУРИСТ“ у Сокобањи, ул. Светог Саве бр. 34, са комплетном опремом, инвентаром (зграда хотела се састоји од подрума, приземља и два спрата, располаже са 43 собе са 78 кревета и 4 апартмана), површине 779м2 у основи,  цистерна за мазут површине 20м2, надстрешница површине 17м2 и плинска станица површине 13м2,  постојеће на к.п. бр. 5375/1 све уписано у поседовни лист бр. 5699 КО Сокобања, са опремом и инвентаром.

2. Целина 2. РЕСТОРАН „ЧОКА“ у Сокобањи, ул. Бањичка бб, зграда угоститељства (зграда број 1) површине 284м2 и помоћном зградом (зграда број 2)  површине 14 м2, постојеће на к.п. бр. 5496/2 КО Сокобања, са комплетном опремом и инвентаром.  Ресторан располаже са 100 места у ресторану и 200 места у башти ресторана, са опремом и инвентаром.

3. Целина 3 Део хотела „Здрављак“- зграда угоститељства (зграда бр. 1) са опремом и инвентаром, постојећа на к.п. бр.3256/1, уписана у лист непокретности број 5696 КО Сокобања. Зграда се састоји од леве и десне ламеле које су међусобно повезане, а предметни закуп се односи на: 
I. 	Десну ламелу која се састоји од подрумских просторија у којима се налазе: куглана, стрељана, сала за стони тенис. У приземљу десне ламеле: базен који је прикључен на термалну воду, теретана, ординација за лекара и физијатра и фризерски салон. На првом спрату десне ламеле: собе од бр. 501-521, на другом спрату: собе бр. 601-621, на трећем спрату: собе бр. 701-720 и на четвртом спрату собе бр. 801-808.
Део леве ламеле која се састоји од подрумских просторија у којима се налазе:                                 радионице, котларница, месара и канцеларија за магационера, на првом спрату: собe oд броја 201 – 212, собе бр. 214, 216, 218, 220 и 221, на другом спрату: собе од броја 301 – 323 као,  на трећем спрату: собе од броја 401 – 435. 
Средишњи део који повезује леву и десну ламелу и састоји се од подрумских просторија у којима се налазе: магацин пића, хладњача са преткомором и  комором за замрзавање, вешерај и гардероба за особље а у продужетку подрума средишњег дела пет гаража и магацин. У приземљу средишњег дела се налази аперитив бар, хол хотела са рецепцијом, продавница сувенира, канцеларија управника. У продужетку средишњег дела изнад гаража и магацина у приземљу је ресторан подељен у три целине и кухиња. На првом спрату средишњег дела се налазе велика и мала конгресна сала за састанке.
· Иза средишњег дела између леве ламеле и зграде број 9, налази се цистерна за мазут запремине 100 тона која је укопана у земљу.

II. 	Објекти – спортска игралишта у оквиру хотелског комплекса на к.п. бр.3256/1, уписана у лист непокретности број 5696 КО Сокобања, и то:


III. 	Део зграде угоститељства (зграда бр. 9) дограђени део хотела „Здрављак“ на к.п. бр.3256/1, уписана у лист непокретности број 5696 КО Сокобања:  
·  пословне просторије на првом спрату - канцеларије број 1, 2, 8, 11 и 7 и четврти спрат који се састоји од 14 соба означене бројевима од  809-822.


Закуп се уговара за временски период од увођења закупца у посед до 30.10.2015.године, а најкасније до момента уновчења имовине која је предмет закупа. 
Право учешћа уз достављање писмених понуда имају сва правна лица и предузетници која у оквиру своје регистроване привредне делатности обављају делатност пружања угоститељских услуга .

Осим закупнине, закупац преузима обавезу да сноси трошкове који настану по основу закупа (трошкови ел. енергије, воде, смећа, порез на имовину, таксу за заштиту и унапређење животне средине, осигурање имовине и друге трошкове који настану поводом закупа).

Право на учешће у поступку издавања у закуп имају искључиво правна лица и предузетници која уплате износ од 100.000,00 динара на име депозита за целину 1 и 2, и 300.000,00 динара за целину 3, на рачун стечајног дужника бр.  250-3120000325070 код „Еurobank“ IFK. Понуђачима са којима се не закључи уговор о закупу биће враћен депозит.


Закупац ће приликом закључења Уговора о закупу предати 4 бланко менице са меничним овлашћењем као обезбеђење за исплату закупнине и уплатити најмање један депозит у износу једномесечне закупнине и припадајућих трошкова (струја, вода, телефон, смеће, гас према обрачунатој месечној потрошњи, трошкови обезбеђења и осигурања имовине, износ коришћења градског грађевинског земљишта и процентуално одређени износ од укупног износа по основу пореза на имовину који се има платити надлежном пореском органу) који ће му бити враћен по истеку закупа.  

Имовина се издаје у закуп  у виђеном стању.





Затворена коверта понуде мора да садржи:
- јасну и недвосмислену понуду са са месечним  износом закупа који се нуди за предмет закупа за временски период назначен у огласу са потписом овлашћеног лица,
- за правна лица назив фирме, матични број, ПИБ, ОП образац и извод из регистра, за физичка лица име и презиме са адресом становања, број личне карте и ЈМБГ и извод из регистра да је регистрован као предузетник,
-доказ о солвентности и бонитету. 

Затворене понуде, са назнаком „ПОНУДА ЗА ЗАКУП ЦЕЛИНЕ ____, ДОО ''Лептерија'', Сокобања, НЕ ОТВАРАТИ'', доставити најкасније до 12:45 часова дана 17.02.2016. године на адресу: Агенција за лиценцирање стечајних управника – Центар за стечај, Теразије 23, Београд.
У разматрање ће се узети само понуде које су потпуне (уредне) и које пристигну на назначену адресу  у наведеном року.


Јавно отварање понуда одржаће се дана 17.02.2016. године у 13:00 часова (15 минута по истеку времена за прикупљање понуда) на адреси: Агенција за лиценцирање стечајних управника – Центар за стечај, Теразије 23, Београд у присуству комисије за отварање понуда и представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред судом) за заступање на јавном отварању писмених понуда.

У разматрање ће се узети само понуде које пристигну до назначеног датума и назначеног времена. Понуде које се позивају на неку другу понуду и не садрже обавезне податке неће бити разматране. У току трајања огласа заинтересованим лицима ће бити омогућено да разгледају предмет закупа уз претходну најаву поверенику стечајног управника. Након отварања понуда а пре потписивања уговора о закупу стечајни управник ће затражити сагласност Одбора поверилаца за закључење уговора о закупу и обавестити стечајног судију о истом. Након закључења уговора о закупу са закупцем ће се сачинити записник о примопредаји. Закуподавац  задржава право да поништи оглашено издавање у закуп и не прухвати ни једну понуду.

Порези и трошкови који проистекну у вези закључења уговора се додају на постигнуту цену закупнине и у целини сноси закупац

За додатне информације у вези са понудом обратити се поверенику стечајног управника Митровић Радославу на тел: 030/2495-053; 062/383-010; 064/3383853<e/mail> mraka19210@open.telekom.rs


